[{"text_idx": "#000000", "text": "Lasnama\u0308e suvi 2023: pirukaid, pannkooke ja na\u0308omaalinguid"}, {"text_idx": "#000001", "text": "Postitame siia mo\u0303ned pildid meie selle suve tegemistest Lasnama\u0308el va\u0308ljapool Pae palvekoda."}, {"text_idx": "#000002", "text": "Lasnama\u0308el Pirukafestival on kujunenud juba juulikuiseks traditsiooniks. Olime kogudusega va\u0308ljas ka sel aastal. Pirukaid meil pakkuda polnud, kuid tutvustasime oma tegevust, pakkusime na\u0308omaalinguid (meie Nina on to\u0303eline meister selles valdkonnas!) ning Elu leiba (erinevates keeltes Piibleid ja Uusi Testamente). Viisime la\u0308bi ka va\u0308ikest ku\u0308sitlust so\u0308o\u0308gipalve teemal. Ko\u0303igi vastanute vahel loosisime va\u0308lja lapiteki, mille sai endale Harri Peterson."}, {"text_idx": "#000003", "text": "Lasnama\u0308e linnaosa ta\u0308histab ta\u0308navu oma 30. su\u0308nnipa\u0308eva mitmesuguste u\u0308ritustaga. Nina, Kirsti ja kirikukoer Ruska osalesid u\u0308hel \u201cLasnama\u0308e 30\u201d juubeliu\u0308ritustest Tondiraba pargis. Nina joonistas kontserdiplatsi servas huvilistele kauneid na\u0308omaalinguid. Ilm oli u\u0308sna tuuline."}, {"text_idx": "#000004", "text": "Nina na\u0308omaalingud olid populaarne teenus ka meie pop-up kirbukal ja pannkoogikohvikus. Juuli viimasel pu\u0308hapa\u0308eval otsustasime kolida Pae kogukonnaaeda. Aive sa\u0308ttis ma\u0308nguva\u0308ljakule kirbuka ja Kirsti pitsaahju ko\u0303rvale lo\u0303kke, millel asuti ku\u0308psetama pannkooke. Sauna vo\u0303rkaia ku\u0308lge oli riputaatud vaikuse rada (Psalm 139 looduspiltidega)."}, {"text_idx": "#000005", "text": "Pannkoogitainast oli kaasas piisavalt \u2013 ko\u0303ik kohalviibinud said su\u0308u\u0308a ko\u0303hud ta\u0308is. Elluja\u0308a\u0308miskooli Ilja oli suureks abiks pannkookide ku\u0308psetamisel. Ta sai juba talvisel vastlapa\u0308evau\u0308ritusel koogiku\u0308psetamise selgeks! Rahvast ei olnud liikvel u\u0308leliia, kuid meil on hea meel mo\u0303ne uue tutvuse u\u0308le!"}, {"text_idx": "#000006", "text": "Pae kogukonnaaias toimetasime ka augusti esimesel pu\u0308hapa\u0308eval toimunud loomepu\u0308hapa\u0308eval. Kuna u\u0308mberringi laiuvad praegu ilusad lilleaasad, tegime aasalilledest kauneid pildiraame ja pildistasime neid."}, {"text_idx": "#000007", "text": "Nina, Pavel, Kirsti ja Ruska Soomes"}, {"text_idx": "#000008", "text": "Juuli alguses so\u0303itsime u\u0308heks pa\u0308evaks Ryttyla\u0308sse Soome Rahvamisjoni suvepa\u0308evadele. Rahvast oli palju, ligi 10 000. Mo\u0303ne tunni sisse mahtus palju kohtumisi. Saime nii vihma kui ka pa\u0308ikest. Pavel to\u0303i venekeelse to\u0308o\u0308 tervituse ajal va\u0308ikse o\u0303uelava kohal oli parasjagu vihmapilv. To\u0303lgiks oli Liliann Keskinen. Koduteel sa\u0308ras ees vikerkaar. Enne sadamasse jo\u0303udmist pidasime piknikut Sibeliuse seltsis!"}, {"text_idx": "#000009", "text": "Augusti alguses so\u0303itsime samas koosseisus Vesilahti skautide laagriplatsi \u201cluurele\u201d. Plaanis oli pidada seal elluja\u0308a\u0308miskooli suvelaager juba sel suvel, kuid osalejate nappuse to\u0303ttu lu\u0308kkus plaan ja\u0308rgmiseks suveks. Kasutasime siiski vo\u0303imalust kasutada Mustalammi laagriplatsi ja ka\u0308isime tutvumas selle vo\u0303imaluste ja maastikuga. Nautisime va\u0308ga metsa vaikust ning ka rikkalikke ande: seeni ja vaarikaid!"}, {"text_idx": "#000010", "text": "Skautluse po\u0303himo\u0303tetel tegutsev elluja\u0308a\u0308miskool alustab oktoobris teist hooaega. Klubi on mo\u0303eldud teismelistele ja nende peredele ja seda juhib meie venekeelse to\u0308o\u0308 vaimulik Pavel. To\u0308o\u0308keeleks on vene keel. Lisainfot saab Pavelilt tel. 5639 9697."}]